[Foto's] Siamese tweeling geskei | Maroela Media
[Foto's] Siamese tweeling geskei
Jadon en Anias
'n Siamese tweeling is tydens 'n operasie, wat langer as 20 uur geduur het, suksesvol van mekaar geskei, hoewel een van die seuntjies steeds in die teater is.
Die seuntjies is 13 maande oud en was aan die kop verbind. Hulle is Vrydag suksesvol in die Montefiore Medical Center in New York van mekaar geskei. Die operasie het reeds Donderdag begin en het langer as 20 uur geduur.
Jadon na die operasie.
Jadon Macdonald was eerste klaar en is na die pediatriese intensiewe sorgeenheid geneem waar sy ouers, Nicole en Christian Macdonald, gewag het. Jadon se boetie, Anias, se wond moes egter weer oopgemaak word en hy is steeds in die teater.
Nicole het op 17 weke gehoor haar tweeling is aan die kop verbind en sy sê verskeie dokters het haar aangeraai om 'n aborsie te kry. Sy het op 32 weke geboorte geskenk aan die tweeling.
Toetse is gedoen wat bevestig het die tweeling deel 'n klein gedeelte van hul breinweefsel, 'n membraan rondom die brein, die middelste gedeelte en die groot aar bo-op op die brein. Nicole en haar man het egter besluit om die operasie te laat doen ondanks die risiko dat een van hul seuntjies, of albei, kan sterf of erge breinskade opdoen.
Die egpaar het nog 'n seuntjie genaamd Aza.
Christian, Nicole en Aza saam met die seuntjies voor hul operasie
Die tweeling word teater toe geneem.
Jadon en Anias kort na hul geboorte.
Aza saam met sy tweelingboeties.
Die wêreld in foto's – 14 Oktober 2016
wonderwêrke, dank ons Vader dat hy hulle so mooi kon help
Rika van Loggerenberg
Wonderlike wat die wetenskap kan doen. Sal graag wil sien hoe traditionele medisyne dit doen, gegewe die nuutste #sciencemustfall euwel!
Here U seen word gevra op hierdie engeltjies se lewentjies. U het hulle ouers met hulle geseen. Laat hulle sorg vry groot en sterk word.